Source: http://www.rmp.ee/raamatupidamine/raamatupidamine-yldiselt/sularaha-kaitlemine-nouded-mis-kipuvad-ununema-2017-03-28
Timestamp: 2018-05-28 09:49:38+00:00
Document Index: 3986420

Matched Legal Cases: ['§ 17', '§ 15', '§ 50', '§ 52', '§ 51', '§15', '§ 5', '§ 75']

Sularaha käitlemine – nõuded, mis kipuvad ununema - RMP.ee
Esileht » Raamatupidamine » Raamatupidamisest spetsialisti ... » Sularaha käitlemine – nõuded, ...
Raamatupidamise seadus ei sätesta otseselt nõudeid sularahaga seotud toimingutele. Kuid avalikule sektorile kehtivas riigi raamatupidamise üldeeskirjas, mille nimetuseks on alates 2017. aastast "Avaliku sektori finantsarvestuse ja -aruandluse juhend" on kehtestatud sularahale väga konkreetsed nõuded. Kuna erasektorile konkreetseid nõudeid ei ole, siis soovitan erasektori ettevõtetel lähtuda avalikule sektorile kehtestatud nõuetest kui heast eeskujust, sest oma loomult on nõuded asjakohased mõlemas sektoris.
Määrus sätestab, et kui riigiraamatupidamiskohustuslase üksusel on sularahakassa, kehtestab riigiraamatupidamiskohustuslane sularahakassa eeskirja. Selles sätestatakse muuhulgas kassa maksimaalne limiit, e-riigikassas asuvale pangakontole inkasseerimise kord ning kassa dokumenteerimise, inventeerimise ja turvanõuded (juhend § 17 lg 2). Sularahakassa eeskiri ei pea olema eraldiseisev dokument, vaid võib olla ka näiteks üks peatükk raamatupidamise sise-eeskirjades. Tähtis on sisu ning oluliste reeglite sätestamine.
Turvanõuded, sh sularaha panka viimise kord – kes, millal ja kuidas raha panka viib. Kui seda teeb mõni töötaja, siis kas tema turvalisus on tagatud? Või kas on selleks tellitud vastav teenus? Riigisektorile tuleb siinkohal meelde tuletada ka määruse nõuet – sularahakassa väljamineku orderi peab kinnitama lisaks kassapidajale teine isik (juhend § 15 lg 6).
Riik on määrusega sätestanud, et vähemalt üks kord aastas viiakse läbi sularahakassade inventuur (juhend § 50 lg 2 p 5).
Riigisektorile kehtivas määruses on sularaha inventuuri protsessina sätestatud järgmist: (juhend § 52 lg 1):
Kuigi sularahakassa inventuuri on kohustuslik teha vähemalt kord aastas, on see protsess oma olemuselt selline, mida tegelikult tuleks teha sagedamini. Ka siin on riik seadnud veelgi täpsema nõude – sularahakassa ootamatu kontroll tuleb läbi viia vähemalt kaks korda aastas (juhend § 51 lg 1).
Ootamatu inventuuri käigus tuleks jälgida, kas:
On selge, et vastutus kassa eest tuleb sätestada väga selgelt ja üheselt – nii vastutaja isik kui ka tema õigused ja kohustused. Ka siin sätestab riik, et raamatupidamisüksuse töötajate vastutus määratakse ametijuhendites (juhend §15 lg 2) – seega raamatupidaja ametijuhendis, kelle ülesandeks on kassa eest vastutada, peab see olema vastavalt ka kirjas. Ka töölepingu seadus määratleb, et töötajaga sõlmitav leping peab sisaldama tööülesannete kirjeldust (TLS § 5 lg 1 p 3).
Teine küsimus on selles, kas kassapidaja vastutab kassa eest ka varaliselt. Siinkohal panen taas kõigile südamele: kui te ei ole sõlminud kehtiva töölepingu seaduse kohaseid varalise vastutuse lepinguid (TLS § 75) ning ei maksa töötajale igakuist palgast sõltumatut hüvitis, siis töötajal varalist vastutust ei ole.
Seotud märksõnad: inventuur, sularaha, avaliku sektori finantsarvestuse ja -aruandluse juhend, kassa, varaline vastutus, dokumentide koostamine